**DECIZIA ETAPEI DE ÎNCADRARE**

PROIECT

Ca urmare a solicitării de emitere a acordului de mediu adresate de **SC EXE PACKAGING SOLUTIONS SRL**, cu sediul în sediul în comuna Mogoșoaia, sat Mogoșoaia, str. Aeroportului, nr. 141, jud. Ilfov, înregistrată la APM Neamț cu nr. 1947/27.02.2020, în baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de analiză tehnică din data de 12.03.2020, că proiectul **„Îmbunătățirea competitivității întreprinderii SC EXE PACKGING SOLUTIONS SRL prin înființarea unei noi activități în domeniul fabricării ambalajelor biodegradabile”** propus a fi amplasat în intravilanul orașului Roznov, str. Șes Pompe, f.n., județul Neamț,**nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă**.

**Justificarea prezentei decizii:**

 **I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului **anexa nr. 2, la pct. 10, lit.a) „** **proiecte de dezvoltare a unităților/zonelor industriale”**

**1. Caracteristicile proiectului:**

**a) dimensiunea şi concepţia întregului proiect:**

Prin proiect se propune construirea unui corp de cladire tip hala metalica, avand regimul de inaltime Parter si supantapartiala, cu functiuni de productie, depozitare si spații administrative.

Clădirea va avea funcțiunea principală de producție, ambalaje biodegradabile ( de hârtie, materii celulozice). Complementar, va exista un mic depozit de produse finite iar în incinta supantei parțiale cu acces în parter, se vor amenaja spațiile administrative necesare acestei funcțiuni.

Clădirea va fi amplasată într-un teren edificabil, având următoarele retrageri față de limitele de proprietate :

* Retragere 25,00 m fata de aliniamentul stradal (sud-est).
* Retragere 6.00 m fata de limita sud-vestica a proprietatii
* Retragere 6,00 m, de la limita nord-estica a proprietatii.
* Retragere 10,00 m fata de limita nord-vestică a proprietatii

Drumul de acces se află pe latura de sud-est a proprietății.

**SOLUTIE CONSTRUCTIVA:**

Din punct de vedere structural , imobilul va fi realizat din panouri metalice izolatoare, pe o structura de cadre metalice, la interaxe de max. 9.00 m.

Ansamblul va fi sprijinit pe o fundatie din beton armat, ingropata la cota -1.35 m fata de cota solului.

Planseul intermediar, va fi din beton armat, cu descarcare pe cadrele de structura, fără console.

Peretii interiori ce departajeaza incaperile vor fi din panouri usoare de gips-carton.

Inaltimea utila la interior va fi de maximum 7.00m in spatiile tehnice si 2.60 m in cele administrative.

Constructia va avea inaltimea la cornisa de maxim 8,00m si inaltimea maxima , de 10,00 m .

Acoperirea va fi in sarpanta, cu panta de 10 de grade.

Terasele si platformele exterioare ale parterului vor fi din beton armat, cu sprijin pe straturi de fundare uniforme, aflate fata de nivelul solului, la cota dictata de studiul geotehnic .Sistemul constructiv şi materialele de construcţie admise, vor fi cele care să asigure rezistenţa şi stabilitatea construcţiei în timp.

Închiderile vor fi realizate din panouri metalice izolatoare tip ”sandwich”, de grosime 80 mm si tamplarie metalică, cu geam termopan

Acoperirea va fi realizată cu o șarpantă in două ape, din panouri metalice izolatoare, tip ”sandwich”.

Compartimentările interioare vor fi din pereți de gips-carton cu izolație de vată minerală, sau din zidărie de cărămida de 15 - 25 cm, cu rezistența la foc conform indicațiilor din Scenariul de Securitate la Incendiu.

Tâmplaria este alcătuita din uşi cu rame de lemn si foi din lemn. uşi din lemn sau PVC cu geam, usi rezistente la foc si uşi metalice speciale pentru trecerea între compartimentele de incendiu.

**Finisaje interioare**

Pardoselile propuse sunt din placi de gresie in holuri si circulaţii, băi, vestiare, sală de mese, parchet în spații administrative, iar în spațiile tehnice, din ciment sclivisit acoperit cu vopsea poliuretanică.

Se propun vopsitorii tip Vinarom pe gips-carton și tencuieli gletuite la pereţi iar în in bai, vestiare si parțial în sala de mese, placări ceramice (faianță).

In unele zone se vor realiza plafoane suspendate din gipscarton.

**Finisaje exterioare**

La exterior, clădirea va avea panourile metalice izolatoare vopsite în câmp electrostatic; Accesul principal în clădire va avea pardoseala din dale de piatra artificiala sau gresii antigelive, de exterior.

**Amenajări exterioare:**

* terase, jardiniere din beton mozaicat
* trotuare si circulatii exterioare asfaltate, sau din dale de beton
* spatii verzi;
* elemente de imprejmuire în incintă, cu grile metalice si soclu din beton armat

**Alimentarea cu energie electrică se va** face la rețeaua edilitară de energie electrică și gaze.

**Alimentarea cu apă** menajeră și a rezervei intangibile de incendiu se va face din retea existenta. Rețeaua de alimentare cu apă, va fi realizată din conducte PEHD Dn=63mm, L=6m.

**Înmagazinare apă:** bazin rezervă intangibilă incendiu, V=200 mc, montat îngopat, etanș, realizat din beton armat.

**Rețeaua alimentare hidranți,** va fi din conducte PEHD Dn=63mm, L=17m

**Evacuarea apelor uzate**: Apele uzate menajere, vor fi captate în rețeaua interioară realizată din conducte PVC KG, L=44m și deversate într-un bazin etanș, din beton armat (sau prefabricat din fibră de sticlă, cu agrement tehnic), de volum V=5mc.

**Evacuarea apelor pluviale**: Apele pluviale, vor fi colectate prin rețeaua din incintă, filtrate printr-un separator de hidrocarburi calibrat conform proiectului de specialitate și deversate într-un bazin de retenție dedicat, aflat în subteran. De acolo, apa va fi folosită pentru irigarea terenului liber al incintei.

**b) cumularea cu alte proiecte existente şi/sau aprobate:** nu este cazul;

**c) utilizarea resurselor naturale, în special a solului, a terenurilor, a apei şi a biodiversităţii:**

S.TEREN = 8700 mp

S.Construita maximă. = 1150 mp

S.Desfasurata maximă= 1300 mp

Regim de inaltime constructie - Parter și supantă parțială.

POT = 13,2 %

CUT = 0.15

H max= 10m

H cornisa max=8 m

Regim de înălțime – Parter și supantă parțială

S spații verzi=1740 mp

S parcaje=175 mp

Nr locuri parcare= 14

S alei carosabile= 4335 mp

Pentru realizarea proiectului se vor utiliza materiale de construcţii (nisip, lemn, agregate naturale sortate/nesortate, după caz);

**d) cantitatea şi tipurile de deşeuri generate/gestionate:**

* în perioada de realizare a lucrărilor de construcții și montaj*:* - deșeuri din activitatea de construire (deșeuri din construcții -cod 17 xx xx și deșeuri municipale -cod 20 03 01, deșeuri din ambalaje cod 15 01 xx, etc.)
* în perioada de functionare: - deșeurile rezultate în timpul funcționării sunt deșeuri municipale - cod 20 03 01șideșeuri rezultate din activitate
* deşeurile rezultate în perioada lucrărilor de execuţie: stocare temporară selectivă în recipiente adecvate ce au special această destinație, fară a se depăși capacitatea de stocare; predate către un operator autorizat să presteze servicii de salubrizare sau de preluare/ transport/ eliminare/ valorificare deşeuri reciclabile;
* pentru depozitarea deseurilor tehnologice, se vor amenaja spatii de depozitare special destinate, deseurile vor fi depozitate selectiv, temporar, urmand ca acestea sa fie valorificate in functie de categorie, la unitati de profil ;
* deseurile inerte rezultate in perioada de executie (ex. pamant din excavatii, amestecuri de pamant si pietre, moloz, etc.) vor fi evacuate la un depozit de deseuri inerte de pe raza judetului Neamt sau reutilizate ca umpluturi in cadrul lucrarilor prevazute prin prezentul proiect;
* în situația unor scurgeri accidentale de combustibili sau uleiuri de la utilajele utilizate în construcții sau de la mijloacele de transport se va interveni imediat cu material absorbant, ulterior se va curăța zona și deșeul astfel rezultat, deșeu cu conținut de substanțe periculoase, va fi stocat separat într-un recipient adecvat și va fi predat către un operator autorizat să gestioneze această categorie de deșeu.

În situația aparției altor deșeuri decât cele de mai sus, neidentificate inițial, prin grija titularului, constructorul are obligația încadrării corecte, sub aspectul codului de deșeu, și gestionării corespunzătoare până la predarea lor unor egenți economici autorizați să execute activități de colectare/ transport în vederea eliminării/ valorificării deșeurilor și resturilor.

* deşeurile rezultate pe perioada de exploatare a proiectului - vor fi stocate temporar în spații/recipiente special destinate acestora, pe categorii de deșeuri și vor fi predate către operatori autorizați să gestioneze fiecare categorie de deșeu, pe bază de contract.

Deșeurile se vor colecta selectiv, corespunzător codurilor de deşeuri precizate în anexa nr. 2 la HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*. Vor fi predate, pe bază de contract, la operatori autorizați pentru colectare/transport/valorificare/eliminare deșeuri periculoase/ nepericuloase*.*

**e) poluarea şi alte efecte negative:**

* în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport materiale de construcții și deșeuri, pulberi -particule de praf antrenate de vânt pe perioada desfășurării operațiunilor de excavare/umplere;
* surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului de investiții;
* surse de emisii poluante după punerea în funcțiune a proiectului -praful şi pulberile din lemn;.
* surse de poluare fonică după punerea în funcțiune a proiectului - nu sunt identificate surse semnificative generatoare de zgomot întucât activitatea de producție se va desfășura într-o hală închisă.

În vederea limitării acestora și a reducerii impactului asupra mediului vor fi respectate ,,**Condițiile de realizare a proiectuluiˮ,** impuse prin prezentul act administrativ;

 **f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:** nu sunt identificate. Se va avea în vedere o organizare de șantier corespunzatoare și adecvată care să asigure evitarea oricăror posibile accidente (fără a se limita la acestea: îngrădirea și semnalizarea zonelor de lucru, nu se vor lăsă la sfârșitul zilei de lucru porțiuni de lucrări începute și neterminate care ar putea genera accidente, etc.); este obligatorie respectarea legislației în vigoare în domeniul protecției muncii;

**g) riscurile pentru sănătatea umană - de exemplu, din cauza contaminării apei sau a poluării atmosferice**: nu sunt identificate astfel de riscuri în condițiile respectării prevederilor legisației în vigoare și a condițiilor impuse prin avizele obținute;

**2. Amplasarea proiectului**

**a) utilizarea actuală şi aprobată a terenurilor:** terenul studiat este situat în intravilanul orașului Roznov destinat pentru zonă industrială.

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** nu se aplică proiectului;

**c) capacitatea de absorbţie a mediului natural, acordându-se o atenţie specială următoarelor zone:**

 1. zone umede, zone riverane, guri ale râurilor: nu se aplică proiectului;

 2. zone costiere şi mediul marin: nu se aplică proiectului;

 3. zonele montane şi forestiere: nu se aplică proiectului;

 4. arii naturale protejate de interes naţional, comunitar, internaţional: nu se aplică proiectului;

 5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu se aplică proiectului;

 6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

 7. zonele cu o densitate mare a populaţiei: nu este cazul;

 8. peisaje şi situri importante din punct de vedere istoric, cultural sau arheologic: nu se aplică proiectului;

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:**

Soluţia recomandatã prin proiect nu introduce efecte negative suplimentare asupra solului, drenajului, microclimatului apelor de suprafaţã, vegetaţiei, faunei, aerului sau peisajului.

Implementarea proiectului nu produce efecte negative asupra populației, sănătății umane, biodiversității, conservarea habitatelor naturale, a florei și a faunei sălbatice, terenurilor, solului, folosințelor, bunurilor materiale, calității și regimului cantitativ al apei, calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente si nu existã riscul ca în perioada de execuţie a modificarilor sã aparã efecte negative.

**b) natura impactului:** pe perioada execuției lucrărilor - zgomot și eventuale pulberi rezultate în urma operațiunilor executate în cadrul lucrărilor de construire.Pe perioada funcționării: nu se poate identifica.

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și/sau pulberi, limitat în mare parte la zona în care se vor realiza lucrările propuse. Pe perioada de funcționare – se va analiza la solicitarea de emitere a autorizației de mediu.

**e) probabilitatea impactului:** prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului.

**f) debutul, durata, frecvenţa şi reversibilitatea preconizate ale impactului:** Implementarea proiectului nu produce efecte negative si nu există riscul ca în perioada de execuţie a modificarilor sã apară efecte negative

**g) cumularea impactului cu impactul altor proiecte existente şi/sau aprobate:** zona în care este propusă realizarea proiectului prezintă un potențial de dezvoltare și ca atare există posibiltatea cumularii impactului cu impactul altor proiecte propuse în situația în care perioadele de execuție se vor suprapune; astfel, pentru reducerea eventualului impact asupra factorilor de mediu, se impune respectarea legislației în vigoare și respectarea condițiilor impuse prin avizele obținute.

**h) posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare.

**II. Motivele pe baza cărora s-a stabilit că nu este necesară efectuarea evaluării adecvate sunt următoarele:** proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, nefiind situată într-o arie naturală protejată.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:** proiectul propus nu intră sub incidenţa art. 48 şi 54 din Legea apelor nr. 107/1996, cu modificările şi completările ulterioare.

 **Condițiile de realizare a proiectului:**

1. obţinerea tuturor avizelor şi acordurilor înscrise în Certificatul de urbanism 21/27 02.2020 emis de Primăria Orașului Roznov;
2. respectarea tuturor prevederilor şi cerinţelor avizelor și acordurilor obținute precum și a legislației în domeniu. respectarea  documentaţiei tehnice depuse, a condiţiilor şi prevederilor proiectului de execuţie;

**Condiţii aferente lucrărilor de construire şi specifice organizării de şantier:**

 Organizarea de șantier este o sursă de zgomot, emisii noxe și deșeuri. Nivelul de zgomot şi vibraţii se va încadra în limitele admise la limita anplasamentului prin SR 10009/2017 şi în limitele exterioare amplasamentului cele prevăzute în Ord. Ministrului Sănătăţii nr.119/2014 pentru aprobarea Normelor de igienă şi a recomandărilor privind mediul de viaţă al populaţiei.

Pentru realizarea organizării de șantier se vor avea în vedere următoarele :

* delimitarea zonelor de lucru pentru realizarea obiectivului de investiţie pentru organizarea de şantier se va amenaja pe terenul proprietate privata a beneficiarului, pe amplasamentului proiectului, pe platformă balastată care va fi utilizată ulterior pentru amanajere de platforme betonate si cele suplimentar utilizate vor fi readuse la forma initială și se vor stabili zonele de parcare a autovehiculelor şi utilajelor;
* organizarea de şantier se va realiza în interiorul amplasamentului, pe toată durata execuţiei lucrărilor, astfel încât impactul generat asupra factorilor de mediu în timpul executării lucrărilor de construcţii proiectate să fie cât mai redus;
* organizarea de şantier va fi amenajată conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare;
* apele uzate menajere se vor evacua în toalete ecologice;
* deşeurile menajere vor fi colectate ȋn pubele etanşe;
* depozitarea deşeurilor de construcţie în mod controlat, în spaţii special destinate şi amenajate şi eliminarea acestor deşeuri prin operatori autorizaţi
* întreţinerea utilajelor şi a mijloacelor de transport în vederea evitării scurgerilor de combustibili şi uleiuri uzate pe sol;
* nu se vor stoca temporar carburanţi pe amplasament;
* se interzice executantului să efectueze depanarea mijloacelor de transport sau repararea şi întreţinerea utilajelor în amplasament;
* se interzice executantului să execute conectări şi deconectări care necesită întreruperea surselor de alimentare cu energie electrică şi a altor utilităţi sau modificarea de trasee sau reţele de utilităţi fără avizul scris al beneficiarului;
* utilajele/mijloacele de transport nu se vor spăla în zona aferentă amplasamentului;
* depozitarea materialelor de construcţii se va face în locuri amenajate corespunzător;
* personalul executantului va purta echipament de protecţie şi de lucru inscripţionat cu numele societăţii respective, pentru o mai bună identificare. Personalul executantului va fi instruit cu privire la răspunderile ce revin executantului cu privire la depozitarea şi eliminarea deşeurilor, măsurilor de protecţie şi prim ajutor etc.
* depozitarea materialelor se face in spatii si incinte special organizate si amenajate in acest scop, imprejmuite si asigurate impotriva accesului neautorizat. Constructorul are obligatia de a amenaja, dota si intretine corespunzator zonele de depozitare in locatia pusa la dispozitie de beneficiar, de a organiza descarcarea/incarcarea si manipularea materialelor, de a asigura gestiunea tuturor bunurilor aprovizionate pentru realizarea lucrarii.
* depozitele constau in spatii libere, delimitate prin imprejmuire cu gard si porti de acces dotate cu sisteme de inchidere si incuiere – pentru materialele care permit depozitarea in spatii deschise, precum si din containere magazii metalice – pentru materiale si alte bunuri care necesita astfel de conditii de inmagazinare. Produsele chimice, precum si produsele inflamabile si/sau explozibile vor fi identificate, iar pentru acestea se vor prevedea spatii separate si conditii specifice de depozitare astfel incat sa fie asigurate conditiile de securitate corespunzatoare;
* depozitarea materialelor se va face ordonat, pe sortimente si tipo-dimensiuni, astfel incat sa se excluda pericolul de răsturnare, rostogolire, incendiu, explozii etc, dimensiunile si greutatea stivelor vor asigura stabilitatea acestora;
* pentru efectuarea operatiilor de manipulare, transport si depozitare, conducatorul locului de munca care conduce operatiile, stabileste masurile de securitate necesare si supravegheaza permanent desfasurarea acestora respectand prevederile Normelor metodologice de aplicare a Legii securitatii si sanatatii in munca nr. 319/2006. Operatiunile de incarcare-descarcare se vor executa numai sub conducerea unui resposabil, instruit pentru acest scop si cunoscator al masurilor de securitate şi sănătate în muncă. Descarcarea se va face in mod ordonat, materialele asezandu-se dupa specificul lor in gramezi sau stive;
* reducerea vitezei de circulaţie pe drumurile publice a vehiculelor grele pentru transportul materialelor;
* stropirea cu apă a pământului excavat şi a deşeurilor de construcţie depozitate temporar în amplasament, în perioadele lipsite de precipitaţii;
* interzicerea eliminării necontrolate a deşeurilor în zonele din vecinătate;
* interzicerea accesului utilajelor mobile sau a vehiculelor aferente şantierului în zonele din vecinătate;
* remedierea imediată a perimetrelor cu sol contaminat ca urmare a eventualelor pierderi accidentale de produse petroliere şi eliminarea solului contaminat prin operatori autorizaţi;
* în cazul implicării unor terţe părţi în lucrările de construcţie se vor prevedea clauze contractuale cu privire la responsabilităţile ce revin acestora pentru protecţia mediului în amplasament şi în împrejuri;
* ţinerea evidenţei gestiunii deşeurilor rezultate în perioada de realizare a lucrărilor de investiții, corespunzător codurilor de deşeuri prevăzute în anexa nr. 2 a HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*;
* predarea deșeurilor rezultate în timpul lucrărilor de investiții va fi făcută doar în baza unor contracte încheiate cu agenţi economici autorizaţi pentru activitatea de colectare/transport/eliminare/valorificare;
* se interzice depozitarea deşeurilor, de orice fel, în alte locaţii decât cele autorizate şi în condiţii care contravin normelor de protecţie a mediului şi a sănătăţii populaţiei, evitând degradarea prin depozitare îndelungată;
* menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer;
* toate echipamentele de lucru trebuie să respecte standardele referitoare la emisiile de zgomot, *privind limitarea nivelului emisiilor de zgomot în mediu*, produs de echipamentele destinate utilizării în exteriorul clădirilor;
* înainte de începerea oricăror lucrări se vor lua toate măsurile P.S.I ce se impun pentru executarea lucrărilor în condiţii de siguranţă;
* reconstrucţia ecologică: se va executa la finalizarea lucrărilor de investiţii, prin eliberarea completă a suprafeţelor aferente organizărilor de şantier, refacerea mediului deteriorat şi redarea acestora la funcţiunea iniţială;
* la finalizarea investitiei terenul ramas liber va fi amenajat cu spatii verzi;
* pentru perioadele in care lucrarile nu pot fi executate datorita conditiilor meteo nefavorabile suspendarea activitatii de constructie se va face in conformitate cu legislatia in vigoare, prin anuntarea beneficiarului de catre constructor si ISC – Neamt, prin luarea masurilor care se impun.

**Condiții impuse după punerea în funcțiune a proiectului:**

* ținerea evidenţei gestiunii deşeurilor rezultate în perioada de realizare a lucrărilor de investiții, corespunzător codurilor de deşeuri prevăzute în anexa nr. 2 a HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*;
* predarea deșeurilor rezultate va fi făcută doar în baza unor contracte încheiate cu agenţi economici autorizaţi pentru activitatea de colectare/transport/eliminare/valorificare;
* se interzice depozitarea deşeurilor, de orice fel, în alte locaţii decât cele autorizate şi în condiţii care contravin normelor de protecţie a mediului şi a sănătăţii populaţiei, evitând degradarea prin depozitare îndelungată.

**Condiţii cu caracter general:**

* titularul are obligația de a notifica în scris APM Neamț despre orice modificare survenită asupra proiectului și ori de câte ori va exista o schimbare de fond a datelor care au stat la baza eliberării prezentului document;
* la terminarea tuturor lucrărilor prevăzute în proiectul de investiţii se va solicita APM Neamţ delegarea unei persoane în vederea efectuării controlului conformării cu prevederile prezentului act de reglementare. Procesul verbal întocmit se va anexa și va face parte integrantă din procesul verbal de recepție la terminarea lucrărilor;
* **prezentul document nu exonerează de răpundere proiectantul şi/sau constructorul în cazul producerii unor accidente în timpul execuţiei lucrărilor sau exploatării investiţiei**;
* **răspunderea pentru corectitudinea informațiilor puse la dispoziția A.P.M. Neamț și a publicului revine în întregime titularului proiectului.**
* **se va solicita autorizaţie de mediu, înainte de începerea activităţii, conform prevederilor prevederilor Ordinului M.M.D.D. nr. 1798 /2007 pentru aprobarea procedurii de emitere a autorizaţiei de mediu, cu modificările și completările ulterioare.**

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

 **Director Executiv,**

 **Iulian JUGAN**

**Şef Serviciu A.A.A. Întocmit,**

 **Monica ISOPESCU Radu Vasile STANCIU**